Кожнаму з удзельнікаў была дадзена магчымасць вызначыць актуальную тэму для камунікацыі адно з адным і з гледачом, выбраць форму і сродак яе перадачы. Часцяком для адэкватнай ацэнкі і інтэрпрэтацыі твора сучаснага мастацтва гледачу патрабуецца не толькі гатоўнасць да дыялога, але і пасярэднік у асобе мастацтвазнаўцы, крытыка. Наладзіць дыялог у межах праекта дапамогуць лекцыі, круглыя сталы і творчыя майстэрні, якія прапануюць нестандартныя шляхі набліжэння да аб’ектаў сучаснага мастацтва.